S-8273/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. desember 2020, á hendur A-kk-þgf F-kk-þgf K-kk-þgf kt. [...], [...], Reykjavík, fyrir eftirtalin brot:

1. Fjársvik, með því að hafa, laugardaginn 23. febrúar 2019, blekkt starfsmann hjá Olís að Klöpp 23 í Reykjavík, með framvísun á eldsneytislykli frá Olís í eigu Arkþings ehf., kt. [...], sem ákærði hafði heimildarlaust í vörslum sínum og með því svikið út vörur að verðmæti samtals 17.430 krónur, og þannig látið skuldfæra andvirði varanna á viðskiptareikning Arkþings ehf.

Telst brot þetta varða við 248. gr. almennra hegningarlaga nr. 19/1940.

2. Þjófnað með því að hafa, mánudaginn 24. febrúar 2020, í félagi við A-kk-þgf F-kk-þgf Á-kk-þgf, kt[...], brotist inn geymslur í kjallara hússins að Laugavegi [...] í Reykjavík, og stolið úr geymslu nr. [...] í eigu F-kk-ef Ó-kk-ef H-kk-ef, kt. [...], og geymslu nr. [...]í eigu R-kvk-ef L-kvk-ef A-kvk-ef, kt. [...], fjölda muna (sjá munaskrá lögreglu nr. 144383, 144337, 144334, 14433 og 144336), samtals að áætluðu verðmæti 2.945.380 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Við þingfestingu málsins sótti þing Ó-kk-nf R. V-kk-nf lögmaður og upplýsti að ákærði hafi óskað eftir að hann yrði skipaður verjandi sinní málinu. Ákærði hafi hins vegar ekki getað sótt þing í dag en óski eftir að ljúka málinu sem fyrst með útivist. V erjandinn upplýsti að hannhafi móttekið gögn og verið í samskiptum við ákærða og hann gerði því kröfuum málvarnarþóknun vegna vinnu í þágu ákærða fram til þessa.

Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 9. desember 2020, hlaut ákærði tvo dóma í Kaupmannahöfn árið 2019 fyrir þjófnað. Með dómi Héraðsdóms Reykjavíkur 5. febrúar 2020 var ákærði dæmdur í sex mánaða fangelsi, skilorðsbundið til tveggja ára, fyrir ýmis umferðarlagabrot, þjófnað og nytjastuld. Ákærði hlaut 18 mánaða fangelsisdóm 23. júní 2020, fyrir ýmis afbrot, meðal annars þjófnað, fjársvik, peningaþvætti og nytjastuld. Með dóminum, sem var að hluta til hegningarauki, var einnig dæmdur upp skilorðsdómurinn sem ákærði hlaut 5. febrúar 2020.

Þar sem brot samkvæmt ákærulið nr. 1. var framið fyrir uppsögu framangreinds dóms frá 5. febrúar 2020 og brot samkvæmt ákærulið nr. 2, var framið fyrir uppsögu dóms frá 23. júní 2020 verður ákærða gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 117.800 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf F-kk-nf K-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 117.800 krónur.

A-kvk-nf S-kvk-nf